open-index/open-wikipedia-markdown huggingface dataset:
Gasspjeld

Et **gasspjeld** er spjeldet som sitter i luftinntaket til en bensinmotor og reguleres trinnløst med gasspedalen. På motorer med forgasser sitter gasspjeldet som regel rett bak forgasseren, og regulerer mengden bensin-luft-blanding som slipper inn. På injeksjonsmotorer er det bare luftstrømmen som reguleres av gasspjeldet, bensinen sprøytes inn i inntaksmanifolden rett etter.

## Innsprøytning
Gasspjeldet er plassert mellom luftinntaksfilteret og inntaksmanifolden. Gasspedalen er koblet til gasspjeldet via en wire eller kabel. Når du slipper gasspedalen, lukker du spjeldet, hvilket skaper et vakuum i inntaksmanifolden. Det blir så mindre oksygen i forbrenningskammeret, og mindre drivstoff blir forbrent. Lambdasonden vil oppdage at oksygennivået i avgassen er lav, og motorstyringsenheten (ECU-en) vil så redusere mengden drivstoff som blir sprøytet inn.

De fleste systemer har et potensiometer tilkoblet spjeldet som fungerer som en posisjonssensor. Motorstyringsenheten kan så justere drivstoffmengden med en gang du rører gasspedalen. En slik korrigering basert på viten om en endring før endringen er målbar, er et kybernetisk prinsipp som kalles foroverkobling. Det er lurt, men ikke nødvendig.

## Forgasser
Spjeldet i forgasseren på eldre motorer blir gjerne også kalt gasspjeld. Man kan tenke seg at dette systemet er ganske likt ovennevnte, men her justerer spjeldet mengden gass, bestående av luft og bensindamp, som slippes inn i manifolden.
Myklevatnet

**Myklevatnet** er en innsjø i Valle kommune i Agder, ved Brokke. Den har utløp mot nord til Myklevassåni.

## Referanser
Kanadisk gaupe

* *L. c. canadensis*
* *L. c. mollipilosus*
* *L. c. subsolanus* 
 
**Kanadisk gaupe** (*Lynx canadensis*) er et kattedyr som tilhører slekten ekte gauper. Arten er utbredt i det nordlige USA, det meste av Canada og i store deler av Alaska. Den minner mye om eurasisk gaupe, men er fysisk mindre. Arten har 19 kromosompar.

Kanadisk gaupe har tett sølvgrå/brun pels som kan ha sorte markeringer. Gjennomsnittsvekta er cirka 11 kg. Kroppslengden er normalt 80-105 cm og skulderhøyden cirka 60 cm hos voksne dyr. Hannen blir større enn hunnen.

## Fylogeni og underarter
Fylogenien under er i henhold til Johnson m .fl., 2006. Den viser blant annet at gaupe og pantergaupe er søstertaxa.

Det er vanlig å akseptere tre underarter. Såkalt Newfoundlandgaupe (*L. c. subsolanus*) er fysisk større enn de to innlandsgaupene. Såkalt arktisk gaupe (*L. c. mollipilosus* ) skiller seg fra vanlig kanadisk gaupe (*L. c. canadensis*) gjennom at pelsen er brunere, tettere, mykere og mer ullen. Skallen er dessuten smalere, høyere og noe mer buet.

* *[[L. c. canadensis]]* (Sør-Canada, deler av Alaska og det nordlige USA, også kalt vanlig kanadisk gaupe)
* *[[L. c. mollipilosus]]* (Nord-Canada og deler av Alaska, også kalt arktisk gaupe)
* *[[L. c. subsolanus]]* (endemisk for Newfoundland, også kalt Newfoundlandgaupe)

## Referanser


## Eksterne lenker
*
St. Eysteins menighet (Bodø)

**St. Eysteins menighet** er Den katolske kirkes menighet i Bodø. Den er underlagt Tromsø katolske stift, og har ansvar for kommunene i Salten, Rødøy, Meløy samt øyene Værøy og Røst.

Menighetens navn kommer fra den hellige Eystein, erkebiskop av Nidaros 1157&ndash;1188.

## Mariakloster
Kirken har knyttet til seg nonner fra dominikanerordenen gjennom Mariaklosteret. Nonnene i klosteret har siden opprettelsen i 1953 bidratt til samfunnsutviklingen i Bodø med blant annet ballettskole og ungdomsklubb (og da spesielt etter at den profesjonelle danseren søster Ruth kom til byen i 1958).

Opprinnelig huset Mariaklosteret søstre fra *Stone-kongregasjonen*. Denne kongregasjonen var i klosteret i drøye femti år før de forlot menigheten http://www.katolsk.no/nyheter/2007/07/12-0002.htm. I 2005 ankom dominikanersøstre fra den filippinske bispedømmekongregasjonen *Dominican sisters of Our Lady of Remedies*. Disse fikk i 2007 eneansvar for dominikanerklosteret.

Nonnene deltar i den daglige aktiviteten i menigheten og St. Eystein skole som er tilknyttet menigheten.

## Se også
*St. Eystein skole

## Eksterne lenker
* Menigheten
* Skolen
St. Eystein menighet

**St. Eystein menighet** kan vise til to katolske menigheter i Norge:

* St. Eystein menighet (Bodø)
* St. Eystein menighet (Kristiansund)
Ole Nordhaug

**Ole Nordhaug** (født 3. februar 1925, død 19. september 2021) var en norsk biskop.

Han var den første biskop i Møre bispedømme. Han ble vigslet til biskop 18. september 1983 og gjorde tjeneste som biskop frem til 17. november 1991. 

Nordhaug var cand.theol. fra Det teologiske menighetsfakultet (1951) og sekretær i Den norske kirkes presteforening og Oslo bispedømmeråd fra 1965 til 1969, residerende kapellan i Onsøy fra 1969 til 1977 og domprost i Fredrikstad fra 1977 inntil han ble biskop i Møre i 1983.

Ole Nordhaug var gift med salmedikteren Liv Nordhaug (1926–2002) og var far til Halvor Nordhaug, biskop i Bjørgvin bispedømme.

## Referanser


## Eksterne lenker
*
Joakim Austnes

**Joakim Rune Austnes** (født 20. februar 1983) er en norsk fotballspiller som er spillende trener for HaNo FK. 

Han kom til Aalesund høsten 2000, som 17 åring, og spilte der helt til han ble solgt til Viking etter 2007-sesongen. Etter 2010-sesongen gikk han fra Viking til moderklubben HaNo FK.

## Referanser


## Eksterne lenker
*
South Cambridgeshire

**South Cambridgeshire** er et administrativt distrikt i Cambridgeshire i England. Administrasjonssenteret er siden 2004 Cambourne; tidligere ble distriktet administrert fra Cambridge. 

Distriktet omringer Cambridge, som styres som et eget distrikt. Siden Herefordshire ble opprettet som eget distrikt 1998 er South Cambridgeshire det eneste distriktet i England som fullstendig omslutter et annet. 

Distriktet ble opprettet 1. april 1974 ved at landdistriktene Chesterton og South Cambridgeshire ble slått sammen. Distriktet dekker et areal på 901,63 km² og hadde 148&nbsp;755 innbyggere i 2011.

## Steder i distriktet
* Abington Piggotts – Arrington
* Babraham – Balsham – Bar Hill – Barrington – Bartlow – Barton – Bassingbourn cum Kneesworth – Bourn – Boxworth
* Caldecote – Cambourne – Carlton – Castle Camps – Caxton – Childerley – Chishills – Chittering – Comberton – Connington – Coton – Cottenham – Croxton – Croydon 
* Dry Drayton – Duxford
* Elsworth – Eltisley
* Fen Ditton – Fen Drayton – Fowlmere – Foxton – Fulbourn
* Gamlingay – Girton – Grantchester – Graveley – Great Abington – Great Eversden – Great Shelford – Great Wilbraham – Guilden Morden
* Hardwick – Harlton – Harston – Haslingfield – Hatley – Hauxton – Heydon – Hildersham – Hinxton – Histon – Horseheath – Horningsea
* Ickleton – Impington
* Kingston – Knapwell
* Landbeach – Linton – Litlington – Little Abington – Little Eversden – Little Gransden – Little Shelford – Little Wilbraham – Lolworth – Longstanton – Longstowe
* Madingley – Melbourn – Meldreth – Milton
* Newton
* Oakington – Orwell – Over
* Pampisford – Papworth Everard – Papworth St Agnes
* Rampton
* Sawston – Shepreth – Shingay cum Wendy – Shudy Camps – Six Mile Bottom – Stapleford – Steeple Morden – Stow-cum-Quy – Swavesey
* Tadlow – Teversham/Cherry Hinton – Thriplow & Heathfield – Toft
* Waterbeach – West Wickham – West Wratting – Weston Colville – Westwick – Whaddon – Whittlesford – Willingham – Wimpole

## Referanser


## Eksterne lenker
*
Bar Hill

**Bar Hill** er en planlagt landsby i Cambridgeshire. Den ble bestemt opprettet på slutten av 1950-årene for å lette på boligmangelen i South Cambridgeshire. De første innbyggerne flyttet inn i 1967. I henhold til folketellingen i 2011 har den en befolkning på 4 032 innbyggere.

Den ligger omtrent 7 km nordvest for Cambridge ved motorveien A14. Landsbyen har et kjøpesenter med en Tesco-hypermarked som hovedforretning. Landsbykirken er økumenisk. Det geografiske koordinatsystemet med lengdegrad passerer rett vest for Bar Hill. 

## Referanser


## Se også
*Cambourne, en annen og senere planlagt landsby i South Cambridgeshire
*Northstowe, en planlagt by i South Cambridgeshire nær Bar Hill

## Eksterne lenker
*Bar Hill , landsbyens nettsted
*Bar Hill Cricket Club, cricketklubben
*Bar Hill Church, sognekirken
Little Gransden

**Little Gransden** er en landsby og verdslig sogn i Cambridgeshire i England som ligger rundt 18 km fra Cambridge. Ved folketellingen i 2011 hadde den (inkludert Waresley) en befolkning på 296 innbyggere.

Flyplassen Little Gransden Airfield, kjent for et årlig fly- og bilstevne, ligger rett utenfor landsbyen, på Fuller's Hill Farm. Flyplassen har to gresstriper, og ligger ved siden av Gransden Lodge Gliding Site, som var en aktiv base for det britiske flyvåpenet under den andre verdenskrig.

## Referanser


## Eksterne lenker
* Lokalt nettsted
Bartlow

**Bartlow** er en liten landsby og et verdslig sogn i Cambridgeshire i England, omkring to mil sørøst for Cambridge og 11&nbsp;km vest for Haverhill i Suffolk. Elven Granta renner gjennom landsbyen. I henhold til folketellingen i 2011 er det 110 innbyggere, inkludert Horseheath.

Sognekirken Bartlow St. Mary er en av de to bevarte rundtårnkirkene i Cambridgeshire; den andre finnes i Snailwell.

Med sine 156 hektar er Bartlow et av de minste sogn i Cambridgeshire. Dens sørlige grense, som var delvis rettet opp ved noen få suksessiv tilfeller som følge av den tidligere jernbanelinjen, deler det fra sognet Ashdon i Essex. Bartlow har også grenser med nabosognene Castle Camps og Shudy Camps i øst, Horseheath i nord, og Linton i vest.

## Gravhaugene i Bartlow

Det var sju store gravhauger ved Bartlow. Den høyeste var 15 meter høy og er blant de høyeste i Storbritannia. De er antatt å være fra romersk tid framfor fra steinalderen. Da jernbanen kom på 1800-tallet ble fire av dem jevnet med jorda. Det er bygd en trapp av tømmer på den ene gjenværende som gir tilgang til toppen og utsikten uten å bidra til erosjon. Mange gjenstander er avdekket og er nå oppbevart ved museet i Colchester.

I århundrer var det en forstilling at gravhaugene var etter de som ble drept i slaget ved Ashingdon i 1016 mellom daner og angelsaksere, men arkeologiske undersøkelser har vist at de var gravene til rike familier og er datert til mellom 100- og 200-tallet e.Kr. Ved utgravning på 1800-tallet ble det funnet store kister av tre, dekorerte skåler i bronse, glass og keramikk, og en stol av jern som kunne foldes sammen. Det meste av dette gikk siden tapt i en brann ved Bartlow Hall. En liten romersk villa, som var bosatt fram til slutten av 300-tallet, lå nord for gravhaugene og ble undersøkt i 1852.

## Referanser


## Eksterne lenker

* Bartlows nettsted
Frank Mathiesen

**Frank Mathiesen** (født 13. februar 1969) er en norsk tidligere fotballspiller som var målvakt for ,  og . 

Han gikk over i rollen som keepertrener etter å ha lagt opp etter Aalesunds FKs nedrykk fra Tippeligaen i 2003. I april 2024 sluttet han i Aalesund og ble KA Spillerutvikler i Sunnmøre Fotballkrets.

## Referanser


## Eksterne lenker
*
Herman Ekeberg

**Herman Ekeberg** (født 14. mars 1972) er en norsk tidligere fotballspiller som spilte i Mjøndalen IF fra 1988 og fram til høsten 1996, og i  Aalesunds Fotballklubb 1997–2006.

Ekeberg la opp etter sesongen 2006. Fra 2008 til 2016 var han markedskonsulent for nett i AaFK. Ekeberg var spilleren som scoret det siste målet i opprykkskampen i 2002 mot Sandefjord, i et oppgjør som endte 5&ndash;1 til Aalesund.  

Herman Ekeberg jobber som tekstforfatter i reklamebyrået Sorentio i Ålesund. 

## Referanser


## Eksterne lenker
* 
* Profil hos Norges Fotballforbund
Joakim Alexandersson

**Joakim Alexandersson** (født 27. januar 1976 i Borås) er en svensk fotballspiller som spiller for Mjällby AIF.

Han har tidligere spilt for Dalstorps IF og IF Elfsborg (1994-2005), Aalesunds fotballklubb (2006-2008) og Skeid fotball (på lån i 2007).
 
## Referanser
Chittering (Cambridgeshire)

**Chittering** er en liten landsby og en grend i Cambridgeshire i England, ved Ely Road (A10) mellom Waterbeach og Stretham . Den er lokalisert omkring 13&nbsp;km nord for Cambridge. Av administrative hensikter tilhører det verdslige sognet Waterbeach. I henhold til folketellingen i 2011 har stedet en befolkning på 1821 innbyggere, hvorav 1116 (61,29%) er menn og 705 (38,71%) er kvinner.

Det tidligere mikrobryggeriet City of Cambridge Brewery lå i landsbyen, men opphørte i 2007, og dets gjenværende aktiva ble solgt i 2011. Landsbyen har en pub, The Traveller's Rest.

## Referanser
Thomas Gjørtz

**Thomas Gjørtz** (født 7. juni 1984) er en norsk fotballspiller som for tiden spiller for Manglerud Star.

Han var lenge uten kontrakt etter at Aalesund ikke forlenget kontrakten de hadde med ham. Gjørtz sin posisjon på banen er forsvarsspiller, han kom til Aalesund i 2003.

Sesongen 2007 var Gjørtz utlånt til Løv-Ham fra Aalesund FK. Han har også tidligere spilt for Hødd.

Gjørtz fikk brudd i to nakkevirvler da han spilte for Skarbøvik den 16. mai 2009 i Kristiansund. Selv om skaden kunne vært meget alvorlig ble ikke Gjørtz lammet og det antas at han blir restituert.

Høsten 2009 signerte Gjørtz for Manglerud Star Toppfotball.

## Referanser
Bjørn Erik Melland

**Bjørn Erik Melland** (født 29. september 1974) er en tidligere forsvarsspiller for Skarbøvik IF Aalesunds fotballklubb, Byåsen Fotball, Steinkjer FK og Sprova. Melland var med på å rykke opp med Aalesund for første gang i 2002 og hadde kallenavnet «Melis». Han ga seg i Aalesund i 2007.

Melland er utdannet fysioterapeut, og jobbet lenge som fysioterapeut og medisinsk koordinator i Aalesund FK. Han ble i august 2017 ansatt som sportslig leder i Aalesund FK.

Han har også tatt jobben som trener på Hessa IL og har gjort stor fremgang med Hessa G16.

I boka «Med hjertet utenpå drakta» som kom i 2020, er Mellands karriere viet et helt kapittel.

## Referanser


## Eksterne lenker
*
Thomas Pedersen

**Thomas Øvrevoll Pedersen** (født 11. april 1986) er en norsk fotballtrener og tidligere fotballspiller.

Pedersen ble i 2008 tatt opp i A-stallen til 

I 2007 var han på utlån til . Han har tidligere spilt på .

Pedersen fikk ikke fornyet kontrakt med Aalesund etter sesongen 2008. 

I 2009 meldte han overgang til moderklubben Herd.

I 2019 ble Pedersen ansatt som assistenttrener for .
Pedersen er per 2025 trener i Brattvåg

## Referanser


## Eksterne lenker
*
Kristoffer Tollås

**Kristoffer Tollås** (født 21. februar 1985) er en norsk fotballspiller som spilte midtbane for Bærum. Han har tidligere spilt for Aalesunds fotballklubb, Skeid Fotball og Asker Fotball.

Mens han var hos AaFK var han utlånt til Hødd en sesong der han utmerket seg som lagets toppscorer, hvor han sesongen etter ble hentet tilbake til Ålesund. Under Ivar Morten Normark fikk han lite spilletid og spilte i 2007 og 2008 i Skeid, før han så gikk til Asker. 

## Referanser


## Eksterne lenker
*
Stian Johnsen

**Stian Dagfinn Johnsen** (født 1981) er en norsk fotballtrener og tidligere fotballspiller.

Han har tidligere spilt for bl.a FK Haugesund, Fredrikstad, Aalesund og FK Mjølner.

## Eksterne lenker
* 
*  Profil hos altomfotball.no
Waterbeach

**Waterbeach** er en stor landsby i Cambridgeshire i England, nord for Cambridge. Landsbyen er sentrum for et verdslig sogn som omfatter flere mindre landsbyer, med et areal på 23,26&nbsp;km², omgitt av myrland. Ved folketellingen i 2011 hadde landsbyen en befolkning på 5 166 innbyggere.

Waterbeach stasjon betjener linjen mellom Kings Cross i London og King's Lynn; en del innbyggere pendler til London. Den ligger også rett ved hovedveien A10. Det er regelmessige bussforbindelser til Cambridge, som ligger 9,7 km i nordlig retning, og andre byer.

I den nordlige delen av landsbyen ligger Waterbeach Barracks, som opprinnelig ble åpnet i 1940 som base for det britiske flyvåpenet. Etter krigen ble stasjonen operert av flyvåpenets transportkommando og deretter av jagerflykommando fram til 1966 da det ble Waterbeach Barracks. Militærbrakkene ble stengt den 28. mars 2013 som følge av at alle militærenheter ble flyttet RAF Kinloss i Skottland og til RAF Wittering ved Peterborough i løpet av tidsrommet 2012-2013. Det tidligere militærområdet vil bli utviklet til boligområder.

Det ligger to fornminner i sognet: klostrene Denny Abbey, som nå er et museum, og ruinene av Waterbeach Abbey ved sognekirken.

## Referanser


## Eksterne lenker

* Waterbeach Community Association
* Waterbeach Parish Council
Fajr-5

**Fajr-5** (arabisk: *morgen*, eller *soloppgang*) er en artillerirakett utviklet av Iran i begynnelsen av 2006. Systemet er en del av Fajr serien med raketter.
Babraham

**Babraham** er en landsby og et verdslig sogn i sørlige Cambridgeshire i England. Den ligger omkring 10 km sørøst for Cambridge, ved motorveien A1307. Babraham Institute, en bioteknologisk forskningsinstitusjon, ligger i landsbyen. Instituttet ble opprettet i 1949. I henhold til folketellingen i 2011 bor det 276 innbyggere i landsbyen.

Sognet Babraham dekker et areal på 966 hektar og er bortimot rektangulært i form. Dens rette nordlige grense er dannet av den gamle veien Wool Street som adskiller landsbyens område fra Fulbourn. Dens østlige grense følger den gamle veien Icknield Way (i dag motorveien A11), og adskiller den fra Little Abington. De gjenværende grensene som er med Stapleford, Sawston og Pampisford blir dannet ved markgrenser og en liten seksjon av elven Granta, som landsbyen ligger ved.

## Referanser


## Eksterne lenker

* Landsbyens nettsted
* «Babraham» i *[[Domesday Book]]*
Kiwi (dagligvarekjede)

**Kiwi** (stilisert som **KIWI**) er en norsk dagligvarekjede som ble startet i Hokksund i 1979.

## Kjedens navn
Navnet på butikkjeden kommer fra etternavnet til gründerne Tor og Henning Kirkeng samt Svein Wike. De to første bokstavene i etternavnene Kirkeng og Wike danner ordet «kiwi». 

## Historikk
I 2008 hadde kjeden blitt Norges nest største dagligvarekjede målt i omsetning. I 2011 var Kiwi Norges største dagligvarekjede målt i antall butikker. Kiwi er en del av NorgesGruppen, og bestod per februar 2018 av 652 butikker i Norge. I juli 2011 ble Jan Paul Bjørkøy konstituert Kiwi-sjef etter at den mangeårige lederen Per-Erik Burud omkom i en båtulykke på Tjøme. Fra og med 1.januar 2025 er Vegard Kjuus Kiwi-sjef.

## Markedsprofil og kampanjer
Butikkjedens omsetningsvekst kan knyttes til flere ulike kontinuerlige kampanjer hvor noen var planlagt å være kortvarige, men som siden er utvidet til faste kampanjer. Kampanjene er holdbarhetsgaranti, bleieavtale, kvalitetgaranti på frukt og grønt og «momskutt» på frukt og grønt. I 2009 lanserte kjeden kampanjen «Go’ helg», som også ble en permanent ordning.

Kiwi opererer med tre prisnivåer: de dyreste varene er varer med kjente varemerker, billigere varer er fra lavprismerker som Eldorado, Fiskemannen, Unik og Fersk & Ferdig*,* og de billigste varene er av merket First Price. Disse lavprismerkene brukes også av de andre butikkjedene i NorgesGruppen.

De fleste Kiwi-butikkene holder åpent fra 07.00 til 23.00 seks dager i uka. Noen av butikkene har også åpent søndag.

## Danmark
I 2008 åpnet Kiwi sine første butikker i Danmark. Ved lanseringen var det strid om navnet fordi den danske dagligvarekjeden Netto mente at den var først ute i landet med å registrere «Kiwi» som varemerke.

Kjeden hadde etter hvert 103 butikker i Danmark, men den 28. april 2017 ble alle Kiwi-butikkene i Danmark lagt ned. 

## Referanser


## Eksterne lenker
*
Alliance of Small Island States

**Alliance of Small Island States** (**AOSIS**) er en gruppering av land som omfatter små øyer og lavtliggende kystland. Organisasjonen ble grunnlagt i 1990. Formålet med alliansen er å konsolidere disse små øystater og utviklingslands interesser i kampen mot klimaforandringene og den globale oppvarmingen. AOSIS har 39 medlemsland og fem observatører. 37 av landene er medlemmer av De forente nasjoner. Alliansen representerer 28&nbsp;% utviklingslandene, 20&nbsp;% av FNs totale medlemsland og 5&nbsp;% av verdens befolkning.

## Medlemsland

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

### Observatører
AOSIS har fem land som har observatørstatus:
*
*
*
*
*

## Eksterne lenker
* Small Island States
Aham Okeke

**Aham Okeke** (født 19. august 1969) er en norsk-nigeriansk tidligere sprinter. Han har vunnet NM på 100 meter seks ganger, og mottok kongepokalen i 2003.

Okeke er opprinnelig fra Nigeria, og flyttet til Norge i 1982. Seks år senere ble han også norsk statsborger. 

Okeke var allerede tatt for doping to ganger tidligere da Antidoping Norge den 5. august 2006 kunngjorde at Okekes testosteronverdier lå 20 ganger over tillatt høyeste nivå på en prøve avgitt 7. juli. De to tidligere dopingsakene gjaldt forhøyede verdier av henholdsvis pseudoefedrin og testosteron. De to foregående gangene han ble tatt fikk han henholdsvis 1 måneds og 2 år og seks måneders utestengelse. 11. desember 2006 kunngjorde Domsutvalget i Norges Idrettsforbund og Olympiske Komité at Okeke ble utestengt fra all idrett for livstid.

## Medaljer i norske mesterskap

## Se også
* Mestvinnende utøvere i NM i friidrett

## Referanser

 



## Eksterne lenker
*
Zelzal-2

**Zelzal-2** (betyr «Jordskjelv-2» på farsi) er en automatisk styrt iransk 610 mm tungt artillerirakett som kan bære et 600 kg stridshode over en anslått distanse på 210 km. Missilet skal være basert på det sovjetiske FROG-7 missilet og ble utviklet fra 1990 og framover.
Charniguehund

**Charniguehund** er en podenco som også kalles **fransk podenco**, men de fleste kynologer regner den i realiteten som en fransk varietet av podenco ibicenco. Det er imidlertid klare forskjeller mellom disse, siden den franske varianten nærmest utelukkende har vært avlet for sine egenskaper som jakthund. Fysisk er den også noe mindre og lettere.

Charniguehunden stammer fra områdene Languedoc-Roussillon og Provence-Alpes-Côte d'Azur langs kysten av Middelhavet i det sørlige Frankrike, der denne hunden først og fremst har vært benyttet til hetsjakt på småvilt. Den anerkjennes ikke som en egen hunderase utenfor Frankrike, der den imidlertid har vært svært populær til tider.
Radio Rjukan

**Radio Rjukan** er en lokalradio som ligger ved Rjukan stasjon i Tinn kommune i Telemark fylke. Ansvarlig redaktør er Ole Jon Tveito. Radioen sender på FM 104.1-105-106.5 og 107, samt på 101 på kabelnett.

## Historie
Radioen ble grunnlagt 1. september 1987 av Odd Tangen og Erling Zappfe. Ole Jon Tveito har vært ansvarlig redaktør fra 1989, og daglig leder fra 1992, med unntak av to år fra 1999-2001, da Ragnar Øhrn hadde vervet. Odd Tangen var første redaktør i 1987, før Øystein Haugan overtok i 1988, Året etter overtok Lisbeth Østmo Bjervøy, som da ble gift og tok navnet Bula, før Tveito overtok 1. desember 1989. Lokalradioen ble omorganisert fra andelslag (A/L) til AS i 2001, da Radio Vest-Telemark gikk inn som hovedaksjeeier.
Radioen holdt fra 1987-1992 til i Sam Eydesgate 110, og flyttet 1. juni 1992 til Rjukan stasjon i Såheimsveien 26, der radiostasjonen fortsatt holder til. 
Radio Rjukan var første lokale nyhetstjeneste som gikk på internett med nyhetside seinhøsten i 1995. Radio Rjukan inngikk i 2019 et nyhetssamarbeid med Amedia-avisen Rjukan Arbeiderblad (RA) for bidra til at RA skulle etableres med nettutgave. 

Radioen har fostret frem et utvalg av mediepersonligheter. Disse inkluderer:
* Marius Strand, (NRK P3)
* Espen Tvedt (NRK, Canal Digital, TV 2, Discovery)
* Espen Selmer Torgersen (Redaktør i Familien)
* Terje Andersen (Kanal 24)
* Olav Haugan (NRK)
* Helge Carlsen (NRK)
* Tarjei Kramviken (NRK) 
*Håkon Malkomsen (Dagens Næringsliv)

## Programmer
## Eksterne lenker
* Radio Rjukans nettsider
Phonak

:*Se også: [[Phonak Cycling Team]]*
**Phonak** er en produsent av høreapparater. Startet under navnet «AG für Elektroakustik» i Belgia i 1947. 
Utvidet etterhvert til Tyskland og Frankrike på 60-tallet. Firmaet tok navnet «Phonak Holding Ltd» i 1985. Firmaet sponser båten Alinghi i America's cup 2007. Firmaet sponset også et sykkelteam, men etter mange dopingskandaler ble sykkelteamet oppløst i 2006
## Eksterne lenker
*
Aleutene

**Aleutene** (engelsk: Aleutian Islands) er en øyrekke på mer enn 300 øyer i det nordlige Stillehavet som strekker seg fra Alaska i USA mot Kamtsjatkahalvøya i Russland. Øygruppen skiller Beringhavet fra Stillehavet. Totalt landareal er 17&nbsp;666 km² og strekker seg over et område på 1&nbsp;900 km. Det er 57 aktive vulkaner på øygruppen og det forekommer ofte jordskjelv i området. Befolkningen, aleuter, som står eskimoene nær, lever av fiske samt virksomheter tilknyttet fiskeindustrien.

De fleste øyene bærer tydelig preg av å være av vulkansk opprinnelse. Det er mange vulkanske topper på nordsiden av øyene, noen er fortsatt aktive, som Mount Redoubt. Andre steder finnes kalderaer. En av de største kalderaene i verden, Mount Aniakchak ligger her. Det gror få trær på øyene,  men det er noen krøkkete bjørkekratt, or- og seljetrær.

Under andre verdenskrig var det kamphandlinger om øygruppen, da en japansk styrke okkuperte de to ytterste øyene Attu og Kiska og dette var den første invasjonen av amerikansk territorium siden 1812 under Den britisk-amerikanske krig. Fram til 1867 tilhørte disse øyene Russland, men de ble inkludert i overføringen til USA av hele russiske besittelser i Amerika som ble gjort det året.

## Referanser


## Se også
* Liste over øyer i Aleutene

## Eksterne lenker
*
Kings Cross (London)

**Kings Cross** er et område i den engelske bydelen Camden i London. Et lite område som ligger innenfor Islington regnes også gjerne med til Kings Cross. Det er det indre byområdet av London, 4,8&nbsp;km nord for Charing Cross, og lokaliseringen av King's Cross jernbanestasjon, en av de fremste innfallsferdselsårer til London fra nord.

Det var tidligere et bordellkvarter og nedslitt, men området har blitt rehabilitert siden midten av 1990-tallet med endestasjon for høyhastighetstoget Eurostar som hadde åpning i 2007 og byggingen av King's Cross Central (KXC), et betydelig økonomisk utviklingsmiljø.

## Historie
Området var tidligere kjent som *Battle Bridge*, en referanse til Broad Ford Bridge over elven Fleet. Tradisjonen hevder at det stod et stort slag mellom romerne og ikenerne under Boudicca. Den opprørske dronningen skal etter legenden være gravlagt under plattform 9 på King's Cross stasjon.

Det nye navnet kom fra et monument til Georg IV som ble satt opp i krysset mellom Gray's Inn Road, Pentonville Road og New Road (nå Euston Road) i 1835. Monumentet var ikke populært, og ble tatt ned etter ti års tid, men området beholdt sitt nye kallenavn. Monumentet stod der jernbanestasjonen nå ligger. Den åpnet i 1852, som erstatning for en provisorisk stasjon i nærheten som var opprettet for Crystal Palace-utstillingen.

Før den andre verdenskrig var området fattig, men allikevel et travelt område på grunn av jernbanestasjonen hvor store deler av vareleveransene til London kom inn. Etter krigen var det meste av industrien borte, og området var i stor grad forlatt. Frem til 1990-årene var det beryktet for prostitusjon og narkotikabruk og -handel. Jernbanen trengte mindre områder enn tidligere, og det ble derfor mange ledige tomter i Kings Cross. På grunn av stedets dårlige rykte var disse billige, og blant de som benyttet seg av dette var flere kunstere og designere. I 1990-årene ble King's Cross Partneship opprettet for å finansiere fornyelsesprosjekter. I 2000 begynte arbeidet med Channel Tunnel Rail Link, og dette dro med seg også andre investeringer i Kings Cross.

## Referanser


## Eksterne lenker
* 
* Official site of King's Cross development
* Local directory
* Sammendrag av lokale turistattraksjoner
* The original King's Cross monument (Victorian London)
* King's Cross Development Brief (PDF)
* King's Cross Development Forum,a group providing the community response to developments
Attika (arkitektur)

**Attika** er en arkitektonisk betegnelse på et oppbygg eller en veggsone over en bygnings hovedgesims. Attika kan også være en lav toppetasje («attikaetasje») og denne kan innholde en bolig («attikabolig»). 

Attika er særlig forbundet med gresk- og romersk arkitektur, men var også et mye brukt arkitekturelement i renessansen, særlig på kirkebygg, rådhus og slott. Slike oppbygg forekommer også på bygninger fra barokken og klassisismen.

## Referanser


## Litteratur
* Gunnarsjaa, Arne (1999) *[[Arkitekturleksikon (1999)|Arkitekturleksikon]]*. Oslo : Abstrakt forlag. ISBN 82-7935-007-1 (e-bok fra bokhylla.no)

## Eksterne lenker
*
Hauk Henrik Johnsen

**Hauk Henrik Johnsen** (født 1948 i Ibestad kommune), er en norsk lokalpolitiker i Vadsø. Han var ordfører for Arbeiderpartiet mellom 2003 og 2007 og ble etterfulgt av Svein Dragnes. Johnsen har sittet i kommunestyret i tre perioder, fra 1995 til 2007. Han var leder i administrasjonsutvalget, leder i havnestyret, nestleder i plan- og næringsutvalget samt leder i Vadsø Arbeiderparti i tidsperioden 1995–2003.

Johnsen var fra 2003 til 2007 representant for Finnmark Arbeiderparti i Finnmark fylkesting. Han satt også i styret i Finnmark Ap på slutten av 1990-tallet. Johnsen k vært aktiv innen idretten, spilt fotball, og administrert idrett. Han var leder i en rekke utvalg i Vadsø Turnforening (VTF) samt hovedleder i foreningen i 1983–85. Var også leder i Finnmark Fotballkrets fra 1991 til 1996.

Hauk Johnsen har militær bakgrunn, med 40 års yrkeserfaring som sivil i Forsvaret.

## Referanser
Ballistisk kortdistansemissil

**SRBM** er et militært akronym for **Short-range ballistic missile** som heter **ballistisk kortdistansemissil** på norsk. Dette er ballistiske missiler med en rekkevidde på opptil 1000km. I regionale konflikter blir disse benyttet på grunn av korte distanser mellom noen land. Missilene er så billige og enkle å få tak i at nesten enhver stat med liten eller middels inntekt kan anskaffe de. Presisjonen til denne type missiler er høyst unøyaktig, men det er veldig vanskelig å forsvare seg mot.

Et eksempel på SRBM er Zelzal-2**.**
Sulake

**Sulake Corporation** er et multimedieselskap med hovedkontor i Helsingfors i Finland. Sulake er et finsk ord som betyr «sikring» på norsk. Selskapet ble startet av Sampo Karjalainen og Aapo Kyröläi i 2000 og hadde 60 ansatte i 2013. Sulake har laget spillene Habbo Hotel, Coke Music og «Disney's Virtual Magic Kingdom».

Sulake er i dag eid av Sulake Taivas Group (finsk reklamebyrå), 3i Group, Elisa Corporation, Benchmark Capital og ansatte.

## Referanser


## Eksterne lenker
*
Gesims

**Gesims** er et synonym til *korniss* og betegner et framspringende, horisontalt fasadeledd. En takgesims, også kalt hovedgesims eller krongesims, danner overgangen mellom tak og vegg. Hvis en gesims deler inn en fasade kalles den en båndgesims (også kalt gørdelgesims eller gurtgesims). Hvis en sokkel markeres med en gesims, kalles det en sokkelgesims.

## Se også
* Fordakning
* Raftekasse

## Litteratur
* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0

## Eksterne lenker
*
Harald Adolfsen

**Harald Martin Adolfsen** (født 24. mai 1953 på Værøy, død 23. desember 2015 samme sted) var en norsk politiker fra Høyre. Han var ordfører i Værøy kommune. Han satt for Felleslista (Høyre m.fl.). Adolfsen ble valgt til ordfører ved kommunevalget i 2003 og gjenvalgt i 2007 og 2011. Han døde av kreft i sitt hjem på Værøy 23. desember 2015.

## Referanser
Steinar Torstensen

**Steinar Torstensen** (født 30. juni 1951) er en norsk politiker (Ap). Han sitter i kommunestyret i Værøy kommune. I forrige periode (fram til valget i 2003) var han varaordfører i kommunen. Men da Arbeiderpartiet gikk sterkt tilbake, ble det Felleslista for Værøy som overtok ledervervene i kommunen.
Friedhof der Dorotheenstädtischen und Friedrichswerderschen Gemeinden

**Dorotheenstädtisch-Friedrichswerderscher Friedhof** (kort: *Dorotheenstädtischer Friedhof*) er en gravlund i Berlin-Mitte. Den er av stor kunsthistorisk og kulturell betydning. Umiddelbart ved siden av gravlunden ligger Französischer Friedhof, bygget 1780 for Berlins fransk-reformerte menighet.

## Historie

Dorotheenstädtisch-Friedrichswerderscher Friedhof ble anlagt 1763 utenfor Berlins tollmur, og i årene frem til 1826 flere ganger utvidet. Inngangen til gravlunden ligger i Chausseestraße 126, forøvrig like ved huset som var Bertolt Brecht og Helene Weigels siste bolig.

En rekke kunstnere, forfattere, musikere og andre historiske personligheter er begravet på gravlunden, og gravskulpturene gir et godt overblikk over billedhuggerkunsten i Berlin i det 19. århundre.

## Berømte graver

* Rudolf Bahro, journalist, politiker
* Johannes Robert Becher, forfatter og politiker
* Ruth Berghaus, regissør
*Ruth Berlau, forfatter
* Gustav Blaeser, billedhugger
* August Böckh, filolog og alderdomsforsker
* Bärbel Bohley, maler og borgerrettsforkjemper
* Minnesmerke for Dietrich Bonhoeffer, teolog
* Klaus Bonhoeffer, jurist
* Thomas Brasch, forfatter
* Bertolt Brecht, forfatter og dramatiker
* Arnolt Bronnen, forfatter og dramatiker
* Theodor Brugsch, medisiner
* Rudolf von Delbrück, politiker
* Paul Dessau, komponist
* Hans von Dohnanyi, jurist
* Adolf Dresen, teaterregissør 
* Hanns Eisler, komponist
* Gertrud Eysoldt, skuespiller
* Johann Gottlieb Fichte, filosof
* Günter Gaus, journalist
* Georg Ludwig Hartig, forstvitenskapsmann
* John Heartfield, grafiker
* Georg Wilhelm Friedrich Hegel, filosof
* Stephan Hermlin, forfatter
* Wieland Herzfelde, forfatter
* Wolfgang Hilbig, forfatter
* Friedrich Hitzig, arkitekt
* Christoph Wilhelm Hufeland, lege
* Martin Heinrich Klaproth, fysiker
* Dietrich Körner, skuespiller
* Wolfgang Langhoff, skuespiller og regissør
* Ernst Litfaß, Erfinder der Litfasssäule
* Heinrich Mann, forfatter
* Herbert Marcuse, filosof
* Hans Mayer, litteraturviter
* Bernhard Minetti, skuespiller
* Friedrich Christian Adolf von Motz, prøyssisk politiker
* Heiner Müller, dramatiker
* Otto Nuschke, politiker
* Peter Palitzsch, teaterregissør 
* Johannes Rau, tysk president
* Christian Daniel Rauch, billedhugger
* Herbert Sandberg, grafiker og karikaturtegner
* Johann Gottfried Schadow, billedhugger og grafiker
* Ekkehard Schall, skuespiller
* Karl Friedrich Schinkel, arkitekt
* Anna Seghers, forfatter
* Johann Heinrich Strack, arkitekt
* Friedrich August Stüler, arkitekt
* Bodo Uhse, forfatter
* Helene Weigel, skuespiller
* Arnold Zweig, dikter
* Friedel von Wangenheim, skuespiller, forfatter
* Hans Loch, DDRs første finansminister

## Se også
* Französischer Friedhof
## Eksterne lenker
*
Qiryat Shemona

**Qiryat Shemona** eller **Kiryat Shmona** (hebraisk **קִרְיַת שְׁמוֹנָה**) er en by i Norddistriktet i Israel. Den ligger i vesthellingen av Huladalen nær grensen til Libanon. Navnet betyr «de åttes by», etter de åtte (deriblant Joseph Trumpeldor) som døde i 1920 mens de forsvarte Tel Hai. 

Byen ble anlagt i 1950 som en *[[utviklingsby]]*

Ved utgangen av 2004 hadde byen 22 000 innbyggere.  

Den jødiske befolkning som dominerer i byen har for det meste bakgrunn fra Nord-Afrika eller Midtøsten. 

Qiryat Shemonas økonomi er basert på industri og jordbruk. 

Etter at Hizbollah etablerte seg i Libanon på 1980-tallet har Qiryat Shemona vært utsatt for rakettangrep fra Hizbollah. Under krigen i Libanon i 2006 ble Qiryat Shemona-området truffet av over tusen raketter. Etter Hamas’ angrep på Israel 7. oktober 2023 startet Hizbollah neste dag å avfyre raketter mot Qiryat Shemona, og byen ble evakuert. 

## Vennskapsbyer
*  Nancy, Frankrike

## Referanser


## Eksterne lenker
*
Kuban

:*For øya i Karibia se [[Cuba]].*

**Kuban** (russisk: Куба́нь) er ei elv i regionen Nord-Kaukasus i Russland. Den renner gjennom republikken Karatsjajevo-Tsjerkessia, Stavropol kraj, Krasnodar kraj og republikken Adygia.

Elva er 870&nbsp;km lang og renner mot nord og vest fra sine kilder ved fjellet Elbrus i Kaukasus, og munner ut i Azovhavet. Nedslagsfeltet er på 57&nbsp;900&nbsp;km². Den er seilbar langs mesteparten av sitt løp nedenfor Kaukasus-fjellene. Fram til 1800-tallet munnet Kuban ut i både Svartehavet og Azovhavet, men med landheving ble elven avledet helt og holdent til Azovhavet.

Byer langs Kuban er Karatsjajevsk, Tsjerkessk, Nevinnomyssk, Armavir, Ust-Labinsk, Krasnodar og Temrjuk. Slavjansk-na-Kubani ligger egentlig ikke ved Kuban-elva, men ved dens nordlige forgrening Protoka.

Kubans elvedelta er det nest største i Europa etter Volga, etterfulgt av Donaudeltaet.

## Referanser
Französischer Friedhof

**Französischer Friedhof** (den franske gravlunden) er en gravlund i Oranienburger Vorstadt i Mitte i Berlin. Det er av stor kunsthistorisk betydning, og ligger i umiddelbar nærhet av Friedhof der Dorotheenstädtischen und Friedrichswerderschen Gemeinden. Den franske gravlunden utgjør sammen med Dorotheenstädtisch-Friedrichswerderscher Friedhof det viktigste gravlundskomplekset fra 1700-tallet i Berlin som fremdeles er i bruk.

## Historie

Den første franske gravlunden ble anlagt i 1780 med et areal på 6 800 m² for den fransk-reformerte menigheten (hugenottene) i Berlin. Inngangen ligger i Chausseestraße 127.

## Graver

På gravlunden finnes en rekke eksempler på 1800-tallets klassisistiske gravmonumenter. Personer gravlagt på gravlunden inkluderer:

* industrimannen og kunstsamleren Ludwig Ravené (1793–1861)
* fysiologen og matematikeren Emil Heinrich du Bois-Reymond (1818–1896),
* kong Fredrik Vilhelm IV av Preussens oppdrager Jean Pierre Frédéric Ancillon,
* malerne og grafikerne Daniel Nikolaus Chodowiecki (1726–1801) og Franz Carl Steffeck (1818–1890),
og skuespillerne
* Ludwig Devrient (1784–1832),
* Amy Frank (1896–1980),
* Rolf Herricht (1927–1981),
* Dieter Franke (1934–1982),
* Friedrich Richter (1894–1984),
* Klaus Piontek, (1935–1998)

## Referanser
Bronkodilatator

**Bronkodilatatorer** er en samlebetegnelse på medikamenter som alle påvirker luftveiene slik at disse utvider seg og/eller holdes så åpne som mulig. Det finnes i hovedsak tre hovedgrupper bronkodilatorer, nærmere bestemt beta-agonister, acetyl-kolin antagonister og glukokortikoider.

## Eksterne lenker
* http://nhi.no/sykdommer/lunger/kols/kols-behandling-6455.html  Behandling av KOLS - Pasienthåndboka.no
Abington Piggotts

**Abington Piggots** er en liten landsby i Cambridgeshire i England som ligger rundt 6 km nordvest for Royston i Hertfordshire. I henhold til folketellingen i 2011 var det 162 innbyggere i sognet.

Sognekirken er viet til erkeengelen Mikael. Landsbyen har også en pub med et navn som reflekterer den engelske forkjærligheten for ordspill, *The Pig and Abbot*.

## Historie
Sognet Abington Pigotts dekker et areal på 501 hektar, bortimot sirkulært i form og omgitt av sognene Shingay, Wendy, Bassingbourn, Litlington, og Steeple Morden. Grensene følger i stor grad mindre elver og bekker.

Det har blitt avdekket spor fra en bosetning fra tidlig jernalder som dekket rundt 20 acre rundt 800 meter nordvest for kirken, og dette området var fortsatt bosatt inn i romersk tid. Keramikk fra angelsaksisk tid har blitt i nærheten av dette stedet.

I tidlig middelalder var Abington tidvis listet som en grend til sin sørlige nabo Litlington, det til tross for at den hadde sin egen kirke fra minst år 1200.

Landsbyen var omtalt som *Abintone* i Domesday Book for 1086. Navnet Abington er avledet fra betydningen «Abbas eiendom», at en person ved navn Abba som eide stedet. I middelalderen ble stedet ulikt kjent som *Abington by Shingay* etter sin nabolandsby, og *Abington in the Clay* fra tyngden av sitt jordsmonn (*clay* betyr leire), og således for å adskille den fra kommunen The Abingtons (flertallsbetegnelsen er grunnet at kommunen består av to landsbyer; Little Abington og Great Abington) i sørøst i Cambridgeshire. Landsbyen ble Abington Piggotts, dagens stedsnavn, i løpet av 1600-tallet. Den fikk da navn etter familien Pykot eller Pigott som eide godset på stedet fra 1400- til 1800-tallet.

## Referanser


## Litteratur
* Courcy-Ireland, Magens De (1944): *History of Abington Pigotts with Litlington: churches & parishes, with the manors*; Royston: forfatterutgivelse.

## Eksterne lenker
* 
* [«Abington Pigotts»] i *Domesday Book*
Impington

**Impington** er en landsby og et verdslig sogn i grevskapet Cambridgeshire, omkring 4&nbsp;km nord for Cambridge og 80&nbsp;km nord for London. Årsmiddeltemperaturen i området er 9&nbsp;°C. Den varmeste måneden er juli da middeltemperaturen er 18&nbsp;°C, og den kalleste er januar med 0&nbsp;°C.

Village College er en vernet bygning (*Grade I*) tegnet av Walter Gropius og Maxwell Fry. En gammel vindmølle er fra 1776 i landsbyen, men arbeid på vindmøllen i 2010 avslørte fundamentet til en langt eldre, bygget anslagsvis rundt 1620.

## Referanser


## Eksterne lenker
* 
* Census 2011: Cambridgeshire and Peterborough
Slaget ved Northampton

**Slaget ved Northampton** kan vise til to slag ved byen Northampton i England:

* Slaget ved Northampton (1264) under Simon de Montforts opprør
* Slaget ved Northampton (1460) under Rosekrigene
Cambourne

:*Se også [[Camborne]], en by i [[Cornwall]].*

**Cambourne** er en landsby i Cambridgeshire i England, omkring 14 km vest for Cambridge. Den består av tre deler. Great Cambourne, Lower Cambourne og Upper Cambourne, som i praksis fungerer som selvstendige landsbyer. Siden 1. april 2004 har Cambourne vært et verdslig sogn og administrasjonssenter for distriktet South Cambridgeshire.

Stedet er en planlagt landsby, grunnlagt for å lette på boligmangelen i området. Konstruksjonen startet i 1998 på det som tidligere var jordbruksområder. Landsbyen skulle opprinnelig hete Monkfield, men dette ble endret til Cambourne etter Cambridge / elven Cam og landsbyen Bourn som ligger i nærheten. Det er planlagt at innbyggertallet skal nå 10&nbsp;000. I henhold til folketellingen i 2011 er befolkningen på 8 186 innbyggere. Befolkningstallet fortsetter å øke kraftig hvert år grunnet fortsatt stor boligutbygging og meget høy fødselsrate.

## Referanser


## Eksterne lenker

* Cambournes nettsted
* Cambourne Parish Council, sognerådet
* Cambourne Church, sognekirken
Loose Change

***Loose Change*** er en amerikansk dokumentarfilm fra 2005 om terrorangrepet 11. september 2001. Filmen er skrevet og regissert av Dylan Avery.

Filmen er av kontroversiell art, da den går i mot de offisielle beretningene om terroraksjonen. Filmen hevder bla. at det ikke var et terrorangrep, men et iscenesatt angrep av den amerikanske regjering. Filmen er en oppsummering av flere konspirasjonsteorier rundt hendelsene den 11. september 2001.

## Eksterne lenker
*
Hypokapni

**Hypokapni** er en tilstand med for liten mengde karbondioksid (CO2) i blodet, objektivt målt ved en blodgassanalyse. **Respiratorisk alkalose** oppstår oppstår når pH>7,45 og PaCO2
Danny Simpson

**Daniel Peter «Danny» Simpson** (født 4. januar 1987) er en engelsk fotballspiller som fra den 7. mars 2022 er klubbløs.

Simpson er et produkt av Manchester Uniteds ungdomssystem. Han har gått alle gradene i United og kronet det med å bli tatt opp i reservelagstroppen i 2005, men fikk ikke sin førstelagsdebut i obligatorisk kamp den gang. I januar 2006 ble han sendt på lån, sammen med tre andre United-juniorer, til den belgiske andredivisjonsklubben Royal Antwerp FC for resten av sesongen. Dette ble gjort for at spillerne skulle få førstelagserfaring.

Den 18. juli 2006 fikk Simpson sin førstelagsdebut i en treningskamp mot sørafrikanske Kaizer Chiefs. United vant kampen 1-0 og Sir Alex Ferguson hadde bare gode ord å si om Simpson etter kampen.

Den 1. januar 2007 returnerte Simpson til Old Trafford, før han den 25. januar ble lånt ut igjen, denne gang til Sunderland. Simpson returnerte til Old Trafford sommeren 2007 og fikk sin debut for Uniteds a-lag høsten 2007, men ble i mars 2008 lånt ut til Ipswich. Han kom tilbake til Old Trafford igjen sommeren 2008. Simpson var siden på lån i Blackburn Rovers og Newcastle United. I Newcastle var han på lån i seks måneder før han signerte en permanent avtale med klubben.

## Karriere som spiller (alle turneringer)
*Per [[14. juli]] [[2008]]*

## Referanser


## Eksterne lenker
* 
* Danny Simpsons profil på manutd.com (engelsk)
* Profil på united.no
Blodgassanalyse

**Blodgassanalyse** er en medisinsk prøve, hvor arterielt blod tas fra egnet sted, og analyseres for å bestemme blodets pH, og mengden av oksygen, karbondioksid og bikarbonat. I tillegg vil ofte blodets innhold av elektrolytter kunne bestemmes. 

## Prøvetagning og analyse
Blodgassanalyse krever arterielt blod, i motsetning til «vanlige» blodprøver som tas i venøst blod. Vanligvis brukes radialis-arterien (puls-arterien på håndleddet) eller arterien i lysken. Prøven tas med en spesiell sprøyte som inneholder heparin, slik at blodet ikke koagulerer, og bør analyseres med en gang. 

Prøven analyseres ved en maskin som bestemmer pH, partialtrykket av oksygen (pO2) og karbondioksid (pCO2), samt bikarbonat (HCO3-) og oksygenmetningen. Enkelte maskiner kan også bestemme mengden laktat, natriumioner (Na+) og kaliumioner (K+) i prøven.

## Tolkning
Ved bestemmelse av pH ser en om pasienten har en acidose (lav pH) eller alkalose (høy pH). 

Partialtrykket av karbondioksid (pCO2) brukes gjerne som et estimat av lungenes funksjon. For høyt pCO2 kan indikere at pasientens lungefunksjon ikke er tilstrekkelig, mens for lav pCO2 for eksempel ses når testpersonen hyperventilerer. Kombinasjonen lav pH ( pH 2 kalles respiratorisk acidose, mens høy pH (pH > 7,45) og lav pCO2 kalles respiratorisk alkalose.

Bikarbonatunderskudd eller -overskudd kalles henholdsvis metabolsk acidose og metabolsk alkalose. Ofte brukes den målte verdien omregnet til *[[base excess]]* (BE), hvor den målte verdien av bikarbonat angis som et relativt overskudd (BE > 3) eller underskudd (BE  7,45 og BE > 3.

Siden respirasjonen hos mennesket hovedsakelig styres av mengden CO2 i blodet, er vurderingen av partialtrykket til oksygen (pO2) ofte av liten interesse, selv om det selvfølgelig kan si noe om pasienten har for lite oksygen (hypoksi). For pasienter som trenger oksygentilskudd er det viktig å bestemme pO2, både som mål på at pasienten får nok oksygen, men også for å unngå at vedkommende får for mye.

## Referanseområder
Dette er de vanligste referanseområdene ved blodgassanalyse i Norge, men det er verdt å merke seg at normalområdet kan variere mellom ulike analysemetoder.
Tsjekkias riksvåpen

**Tsjekkias riksvåpen** er kvadrert og viser våpnene til den bøhmiske krones land. Kjernelandet Bøhmens våpen, i rødt en hvit løve med dobbel hale, forekommer to ganger, i 1. og 4. felt. I 2. felt er Mährens våpen, i blått en hvit-rød-rutete ørn. I 3. felt er Schlesiens våpen (en liten del av Schlesien kjent som Østerriksk Schlesien forble del av det habsburgske riket etter Den første schlesiske krig og er nå del av Tsjekkia).

Tsjekkias våpen oppstod i 1993 da Den tsjekkiske republikk ble dannet.
Hyperkapni

**Hyperkapni** er for høy mengde karbondioksid i blodet, objektivt målt ved hjelp av en blodgassanalyse. Motsatt av hypokapni.

Hyperkapni kan ha en rekke forskjellige årsaker, men svikt i organismens gassutveksling (respirasjon) er hyppigste årsak. 

## Referanser